在isquare睇完戲，都差不多晚上10點了。想食甜品但又唔想行到厚福街甘遠，幸好isquare有茶木呢間餐廳。茶木優勝之處是前菜、小食、飯麵類做得不錯之外，佢的甜品都係會令人一試難忘的。今次試的係草莓味，唔會太甜，而且草莓有少少酸，更覺開胃。撥開草莓雪糕，底下的都是切好的方形麵包粒，粒粒都香脆，而且沾滿糖醬，可以配雪糕食，或就甘食，都好好味。總括而言，我最欣賞係茶木這個蜜糖磚塊甜品，性價比甚高，每次行過佢的餐廳都想食。